b'\n_START_ARTICLE_\nFundacija Poti miru v Poso\xc4\x8dju\n_START_PARAGRAPH_\nFundacija Poti miru v Poso\xc4\x8dju je ustanova, ki jo je leta 2000 ustanovila Vlada Republike Slovenije.\n_START_SECTION_\nDejavnost\n_START_PARAGRAPH_\nDejavnost Fundacije je vzpostavitev \xc5\xa0tudijskega centra Prve svetovne vojne z zgodovinsko knji\xc5\xbenico in dokumentacijskim centrom. Fundacija ima dva osnovna cilja; na enem mestu zdru\xc5\xbeiti informacije o so\xc5\xa1ki fronti ter ohranitev in po potrebi obnovitev ostalin in pomembnej\xc5\xa1ih spominskih obele\xc5\xbeij na nekaterih obmo\xc4\x8djih frontne \xc4\x8drte v Poso\xc4\x8dju_NEWLINE_\xc5\xbde pred ustanovitvijo Fundacije so nekatera zgodovinska in turisti\xc4\x8dna dru\xc5\xa1tva v Poso\xc4\x8dju obnavljala in urejala dele frontne \xc4\x8drte, po ustanovitvi Fundacije pa je le-ta prevzela osrednjo vlogo pri urejanju \xc5\xa1estih muzejev na prostem. Skupaj z Zavodom za varstvo kulturne dedi\xc5\xa1\xc4\x8dine ter strokovnjaki restavratorji in konservatorji Fundacija danes obnavlja spominska obele\xc5\xbeja iz \xc4\x8dasa prve svetovne vojne._NEWLINE_Fundacija ima sede\xc5\xbe v Kobaridu.'